II. Optegnelser om de 1898—99 
paa den Amdrupske Baadeekspedition besøgte 
Lokaliteter. 
om Deltager i den af Kaptain G. Amprup ledede Ekspedition havde 
jeg Lejlighed til at undersøge. adskillige Lokaliteter paa Kysten 
mellem 65° 35' og 67° 20’ n. Br., og omend Opholdene paa de enkelte 
Steder var korte og tilmed for største Delen optoges af Maaltider 
og Søvn, idet Ekspeditionens Opgave først og fremmest var at trænge 
saa langt Nord over som muligt, fik jeg dog et Indblik i disse Egnes 
Flora. Jeg har i 1899 atter besøgt nogle af de sydvestligste af disse 
Lokaliteter og undersøgt dem paany og er derved kommen til den 
Erkendelse, at der ikke for de besøgte Pladsers Vedkommende var 
meget at tilføje. Derfor mener jeg ogsaa, at disse flygtige Besøg er 
tilstrækkelige til at give et nogenlunde korrekt Billede af Kystfloraen, 
omend jeg er fuldt klar over, at det for flere Steders Vedkommende 
vilde have været heldigt, hvis jeg havde kunnet anvende lige saa 
mange Dage paa Undersøgelsen, som jeg brugte Timer. Frem. for 
alt vilde det have været heldigt, om jeg havde kunnet komme op 
paa et eller flere af de store Plateauer, hvis Stejlvægge danner en 
stor Del af denne ugæstmilde Kyst; men dette var inden for den 
givne Tid som oftest ugørligt. 
Ligeledes vilde det have været af stor Betydning, om jeg havde 
kunnet medføre større Samlinger, end Tilfældet var. Dette forbød 
sig selv af Hensyn til Pladsen i Baaden, og vor forcerede Rejse- 
maade levnede desuden kun ringe Tid til at præparere Samlingerne 
og udsatte dem i høj Grad for Fugtighed og anden Molest. Paa 
Baaderejsen i 1898 var mine Plantemapper saaledes frosne sammen 
til én Isklump ved Hjemkomsten. Af disse Grunde maatte jeg 
hovedsagelig indskrænke mig til at fæste min Opmærksomhed ved 
Karplanterne og for en stor Del lade de lavere Planter ude af Be- 
 tragtning. 
